Document ID: 32008D0429

32008D0429
L 151/33
SLUŽBENI LIST EUROPSKE UNIJE
ODLUKA VIJEĆA I KOMISIJE
od 26. svibnja 2008.
o sklapanju Protokola uz Sporazum o partnerstvu i suradnji između Europskih zajednica i njihovih država članica, s jedne strane, i Republike Armenije, s druge strane, kako bi se uzelo u obzir pristupanje Republike Bugarske i Rumunjske Europskoj uniji
(2008/429/EZ, Euratom)
VIJEĆE EUROPSKE UNIJE,
I KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice, a posebno njegov članak 44. stavak 2., posljednju rečenicu članka 47. stavka 2. i članak 55., članak 57. stavak 2., članak 71., članak 80. stavak 2., članak 93., članak 94., članak 133. i članak 181.a u vezi s drugom rečenicom članka 300. stavka 2. i prvim podstavkom članka 300. stavka 3.,
uzimajući u obzir Ugovor o osnivanju Europske zajednice za atomsku energiju, a posebno njegov drugi stavak članka 101.,
uzimajući u obzir Akt o pristupanju Bugarske i Rumunjske, a posebno njegov članak 6. stavak 2.,
uzimajući u obzir prijedlog Komisije,
uzimajući u obzir mišljenje Europskog parlamenta (1),
uzimajući u obzir odobrenje Vijeća u skladu s člankom 101. Ugovora o osnivanju Europske zajednice za atomsku energiju,
budući da:
(1)
Protokol uz Sporazum o partnerstvu i suradnji između Europskih zajednica i njihovih država članica, s jedne strane, i Republike Armenije, s druge strane, kako bi se uzelo u obzir pristupanje Republike Bugarske i Rumunjske Europskoj uniji, potpisan je u ime Europskih zajednica i njihovih država članica 27. lipnja 2007. u skladu s Odlukom Vijeća 2007/547/EZ (2).
(2)
Do njegova stupanja na snagu, Protokol se privremeno primjenjuje od 1. siječnja 2007.
(3)
Protokol bi trebalo odobriti,
ODLUČILI SU:
Članak 1.
Ovime se u ime Europske zajednice, Europske zajednice za atomsku energiju i država članica odobrava Protokol uz Sporazum o partnerstvu i suradnji između Europskih zajednica i njihovih država članica, s jedne strane, i Republike Armenije, s druge strane, kako bi se uzelo u obzir pristupanje Republike Bugarske i Rumunjske Europskoj uniji.
Tekst Protokola priložen je ovoj Odluci (3).
Članak 2.
Predsjednik Vijeća daje obavijest iz članka 3. stavka 2. Protokola (4) u ime Europske zajednice i njezinih država članica. Predsjednik Komisije istodobno daje takvu obavijest u ime Europske zajednice za atomsku energiju.
Sastavljeno u Bruxellesu 26. svibnja 2008.

Labels: 18
15
5